CELEX: 52017PC0175
Language: sl
Date: 2017-05-12 00:00:00
Title: Priporočilo SKLEP SVETA o pooblastilu za začetek pogajanj o sporazumu med Evropsko unijo in Inštitutom za globalno zeleno rast

EVROPSKA KOMISIJA
            Bruselj, 12.5.2017
            COM(2017) 175 final
            This document was downgraded/declassifiedDate: 21/06/2017By: Yvon SlingenbergAuthority: DG CLIMA
            Priporočilo
            SKLEP SVETA
            o pooblastilu za začetek pogajanj o sporazumu med Evropsko unijo in Inštitutom za globalno zeleno rast
            
               
         
         
            
               OBRAZLOŽITVENI MEMORANDUM
            
            
               1.OZADJE PREDLOGA
            
            
               •Razlogi za predlog in njegovi cilji
            
            
               Inštitut za globalno zeleno rast (Global Green Growth Institute, v nadaljnjem besedilu: GGGI) je mednarodna organizacija, ustanovljena leta 2012 za podpiranje in spodbujanje močne, vključujoče in trajnostne gospodarske rasti v državah v razvoju in gospodarstvih v vzponu.   Prizadeva si za svet, odporen proti pretresom, ki temelji na močni in vključujoči trajnostni zeleni rasti ter ima poslanstvo podpiranja prehoda držav na modele zelene rasti tako, da razvija in izvaja strategije, ki sočasno zmanjšujejo revščino, dosegajo socialno vključenost, okoljsko vzdržnost in gospodarsko rast.  
            
            
               Pariški sporazum Konference pogodbenic Okvirne konvencije Združenih narodov o spremembi podnebja (UNFCCC), sprejet decembra 2015, bo okrepil globalni odziv na grožnjo podnebnih sprememb tako, da bo dvig povprečne globalne temperature obdržal občutno pod 2 stopinjama Celzija glede na predindustrijske ravni in nadaljeval prizadevanja za omejitev zvišanja temperature za 1,5 stopinje Celzija. Vsaka pogodbenica UNFCCC ima nacionalno določen prispevek, ki določa ukrepe, ki jih namerava sprejeti za dosego teh ciljev. Pogodbenice so se prav tako strinjale o pomenu tehnološkega razvoja in prenosa, da se izboljša odpornost na podnebne spremembe in zmanjša emisije toplogrednih plinov.
            
            
               Za Pariški sporazum je potrebno močno okrepljeno in stalno mednarodno prizadevanje vseh držav, da se v čim večji meri in čim prej ublažijo emisije toplogrednih plinov. V Pariškem sporazumu je prepoznana potreba po pomoči državam v razvoju glede priprave njihovih podnebnih načrtov.
            
            
               V tem okviru je GGGI postal vodilni mednarodni akter na področju zelene rasti. S članstvom v GGGI bi Unija pridobila vstop v forum, v katerem lahko okrepi vpliv svoje diplomacije v zvezi s podnebnimi spremembami na države v razvoju in gospodarstva v vzponu ter hkrati tudi sama prispeva dragocene izkušnje, ki si jih je pridobila ob razvoju podnebnih politik Unije. Ker se GGGI osredotoča na celovite strategije zelene rasti, bi to lahko prav tako pomagalo izkoristiti sinergije med podnebnimi cilji in cilji trajnostnega razvoja, sprejetimi v okviru agende za trajnostni razvoj do leta 2030.Predlagan je začetek pogajanj z GGGI o članstvu EU, in sicer namesto alternativne možnosti, ki je predlagati pristop Unije k sporazumu o ustanovitvi GGGI. Razlog je v tem, da bi bilo treba vprašanje glasovalnih pravic Unije kot prihodnje članice GGGI razjasniti preden Unije postane članica te mednarodne organizacije. 
            
            
               •Skladnost z obstoječimi določbami na področju politike
            
            
               Da bi dvig povprečne globalne temperature ohranil občutno pod 2 stopinjama Celzija, mora biti Pariški sporazum resnično globalen in učinkovit. Vse države bi morale začeti izvajati svoje načrtovane nacionalno določene prispevke. S članstvom v GGGI lahko Unija:
            
            
               –spodbuja obstoječe in prihodnje države članice GGGI k izvajanju in večji ambicioznosti njihovih nacionalnih določenih prispevkov k Pariškemu sporazumu tako, da med drugim uporablja dobre prakse, razvite in izvedene na podlagi pristopa zelene rasti;
            
            
               –sodeluje z GGGI v okviru diplomatske strategije Unije v zvezi s podnebnimi spremembami, pri čemer v celoti upošteva sinergije med doseganjem podnebnih ciljev in ciljev trajnostnega razvoja;
            
            
               –izmenjuje najboljše prakse na politični in strokovni ravni, ki temeljijo na pomembnih izkušnjah, pridobljenih pri razvoju in izvajanju strategij v zvezi s podnebnimi spremembami.
            
            
               •Skladnost z drugimi politikami Unije
            
            
               
                  Delo GGGI je glede na njegov poudarek na zeleni, trajnostni rasti jasno povezano z okoljskimi in razvojnimi vprašanji ter politikami v zvezi z obnovljivimi viri energije in energijsko učinkovitostjo.
               
            
            
               2.PRAVNA PODLAGA, SUBSIDIARNOST IN SORAZMERNOST
            
            
               •Pravna podlaga
            
            
               Člen 216 Pogodbe o delovanju Evropske unije (PDEU) določa, da Unija lahko sklene sporazum z mednarodno organizacijo. Člen 218 določa postopek, ki ga je treba upoštevati pri sklepanju sporazuma z mednarodno organizacijo, člen 218(3) pa podrobnosti pri imenovanju Komisije kot pogajalca v imenu Unije.
            
            
               
                   •
                        Subsidiarnost (za neizključno pristojnost) 
               
            
            
               Podnebne spremembe so čezmejno vprašanje. Usklajevanje podnebnih ukrepov na globalni in evropski ravni je potrebno, ukrepanje Unije pa je upravičeno na podlagi subsidiarnosti. Člen 191 PDEU podrobno določa pristojnosti Unije na področju okolja, vključno s podnebnimi spremembami.
            
         
         
            
               Članstvo Unije bi omogočilo izmenjavo znanj in najboljših praks GGGI med vsemi državami članicami; prav tako bi Uniji v čim večji možni meri omogočilo, da politična in diplomatska sporočila glede podnebnih sprememb razširi med svoje mednarodne partnerje.
            
            
               •Sorazmernost
            
            
               Priporočilo sklepa Sveta za pogajanja o članstvu Unije v GGGI je sorazmerno: je minimalni zakoniti in najpreprostejši potrebni korak, ki omogoča članstvo Unije.
            
            
               •Izbira instrumenta
            
            
               
                  Sprejetje sklepa Sveta določa člen 218(3) PDEU.
               
               
                   3.
                        REZULTATI NAKNADNIH OCEN, POSVETOVANJ Z ZAINTERESIRANIMI STRANMI IN OCEN UČINKA
               
            
            
               •Naknadne ocene/preverjanja ustreznosti obstoječe zakonodaje
            
            
               
                  Ni relevantno.
               
            
            
               •Posvetovanja z zainteresiranimi stranmi
            
            
               
                  Ni relevantno. Vendar je Komisija svoje namere, da pridobi pooblastila Sveta za pogajanja v imenu Unije o članstvu Unije v GGGI 8. novembra 2016 objavila na spletišču za boljšo pripravo zakonodaje. Od zainteresiranih strani v obdobju zbiranja povratnih informacij med 8. novembrom in 12. januarjem 2017 ni bilo prejetih komentarjev.
               
            
            
               •Zbiranje in uporaba strokovnih mnenj
            
            
               
                  Ni relevantno.
               
            
            
               •Ocena učinka
            
            
               
                  Ker sklep Sveta o pooblastilu za začetek pogajanj o članstvu Unije v GGGI nima neposrednega učinka na proračun Komisije niti od držav članic ne zahteva izvajanja ukrepov, ni bila pripravljena ocena učinka.
               
               
                  Vendar pa je Komisija obravnavala alternativno možnost neukrepanja. Osnovna možnost neukrepanja bi bil scenarij, po katerem bi bilo le majhno število držav članic Unije tudi članic GGGI (od njegove ustanovitve kot mednarodne organizacije leta 2012, so članice postale Danska, Združeno kraljestvo in nedavno Madžarska). V tem primeru ni verjetno, da bi bila GGGI posredovana polna paleta izkušenj Unije glede vprašanj zelene rasti in da bi organizacija v največji možni meri služila uresničevanju ciljev diplomatske strategije Unije glede podnebnih sprememb.
               
               
                  Najprimernejša možnost, ki je predlagana s tem predlogom, je članstvo Unije v GGGI.  Predlaga se, da se Unija pridruži kot sodelujoča članica, ki ne prispeva finančno (člen 3 statuta GGGI).
               
            
            
               •Ustreznost in poenostavitev ureditve
            
            
               
                  Ni relevantno.
               
            
            
               •Temeljne pravice
            
            
               
                  Ni relevantno.
               
            
         
         
            
               
                   4.
                        PRORAČUNSKE POSLEDICE
               
               
                  Članstvo Unije v GGGI nima neposrednih učinkov za proračun EU.  
               
            
            
               5.DRUGI ELEMENTI
            
            
               •Načrti za izvedbo ter ureditev spremljanja, ocenjevanja in poročanja
            
            
               Ni relevantno: sklep Sveta za pogajanje o članstvu v GGGI od držav članic ne zahteva izvajanja ukrepov.
            
            
               •Obrazložitveni dokumenti (za direktive)
            
            
               
                  Ni relevantno.
               
            
            
               •Natančnejša pojasnitev posameznih določb predloga
            
            
               Komisija priporoča, da:
            
            
               –Svet Komisijo pooblasti za začetek in izvajanje pogajanj za članstvo Unije v Inštitutu za globalno zeleno rast;
            
            
               –Komisija taka pogajanja izvaja ob posvetovanju s posebnim odborom v skladu z določbami iz PDEU;
            
            
               –Svet odobri pogajalske smernice, priložene k temu priporočilu. 
            
            
               Priporočilo
            
            
               SKLEP SVETA
            
            
               o pooblastilu za začetek pogajanj o sporazumu med Evropsko unijo in Inštitutom za globalno zeleno rast
            
            
               SVET EVROPSKE UNIJE JE –
            
            
               ob upoštevanju Pogodbe o delovanju Evropske unije in zlasti
            
            
               člena 218(3) in (4) Pogodbe,
            
            
               ob upoštevanju priporočila Evropske komisije,
            
            
               ob upoštevanju naslednjega: 
            
         
         
            
                
            
            
               (1)Zgolj malo držav članic Unije je trenutno članic Inštituta za globalno zeleno rast (v nadaljnjem besedilu: GGGI)
                  1
               . Zato ni verjetno, da je GGGI posredovana polna paleta izkušenj Unije glede vprašanj zelene rasti in da organizacija v največji možni meri služi uresničevanju ciljev diplomatske strategije Unije glede podnebnih sprememb.
            
            
               (2)Podnebne spremembe so čezmejno vprašanje. Usklajevanje podnebnih ukrepov na globalni in evropski ravni je potrebno, ukrepanje Unije pa je upravičeno v skladu z načelom subsidiarnosti. Člen 191 PDEU podrobno določa pristojnosti Unije na področju okolja, vključno s podnebnimi spremembami.
            
            
               (3)Članstvo Unije bi omogočilo izmenjavo znanj in najboljših praks GGGI med vsemi državami članicami. Prav tako bi Uniji v čim večji možni meri omogočilo, da politična in diplomatska sporočila glede podnebnih sprememb razširi med svoje mednarodne partnerje.
            
            
               (4)
                     Ker se GGGI osredotoča na celovite strategije zelene rasti, bi članstvo Unije v GGGI prav tako pomagalo izkoriščati sinergije med podnebnimi cilji in cilji trajnostnega razvoja, sprejetimi v okviru agende za trajnostni razvoj do leta 2030.  
            
            
               (5)Komisijo bi bilo zato treba pooblastiti za začetek pogajanj v imenu Evropske unije z namenom sklenitve sporazuma o članstvu Unije v GGGI –
            
            
               SPREJEL NASLEDNJI SKLEP: 
            
            
               Člen 1
            
            
               Komisija je pooblaščena, da se v imenu Unije pogaja o sporazumu o članstvu Unije v Inštitutu za globalno zeleno rast v Uniji.
            
            
               Člen 2
            
            
               Pogajalske smernice so določene v Prilogi.
            
            
               Člen 3
            
            
               Pogajanja se izvedejo v posvetovanju z [ime posebnega odbora,
            
            
               ki ga vstavi Svet].
            
            
               Člen 4
            
            
               Ta sklep je naslovljen na Komisijo.
            
            
               V Bruslju,
            
            
               
                     Za Svet
               
               
                     Predsednik
               
            
         
         
            
                  
                     (1)
                  Od njegovega nastanka kot mednarodne organizacije leta 2012 so članice GGGI postale Danska, Združeno kraljestvo in nedavno Madžarska.
               
            
      
    ---documentbreak--- 
      
         
               EVROPSKA KOMISIJA
            Bruselj, 12.5.2017
            COM(2017) 175 final
            This document was downgraded/declassifiedDate: 21/06/2017By: Yvon SlingenbergAuthority: DG CLIMA
            PRILOGA
            k Priporočilu
            SKLEP SVETAo pooblastilu za začetek pogajanj o sporazumu med Evropsko unijoin Inštitutom za globalno zeleno rast
            Pogajalske smernice za sporazum med Evropsko unijo in Inštitutom za globalno zeleno rast glede članstva Unije v Inštitutu za globalno zeleno rast
            
               
         
         
            
               PRILOGA
               Pogajalske smernice za sporazum med Evropsko unijo in Inštitutom za globalno zeleno rast glede članstva Unije v Inštitutu za globalno zeleno rast
            
            
            
               1.Komisija si prizadeva zagotoviti, da je sporazum, ki vodi do članstva Unije v Inštitutu za globalno zeleno rast (v nadaljnjem besedilu: GGGI), skladen z zadevno zakonodajo Unije.
            
            
               2.Komisija se pogaja v skladu z zadevno veljavno zakonodajo Unije ali dogovorjenimi stališči Unije, ki so bila zavzeta posebej za ta pogajanja v okviru posebnega odbora predstavnikov držav članic iz člena 3 tega sklepa Sveta ali v okviru Sveta.
            
            
               3.Komisija bo Svetu poročala o izidu pogajanj in po potrebi o kakršni koli težavi, ki bi se lahko pojavila med pogajanji.